CELEX: 32021D0486
Language: sk
Date: 2021-02-15 00:00:00
Title: Rozhodnutie Rady (EÚ) 2021/486 z 15. februára 2021 o pozícii, ktorá sa má v mene Európskej unie zaujať v písomnom postupe účastníkov Sektorového dohovoru o vývozných úveroch na civilné lietadlá obsiahnutého v prílohe III k Dohode o štátom podporovaných vývozných úveroch, pokiaľ ide o spoločné stanovisko o dočasnom odložení splácania istiny

23.3.2021   
               
               
                  SK
               
               
                  Úradný vestník Európskej únie
               
               
                  L 100/11
               
            
         ROZHODNUTIE RADY (EÚ) 2021/486
         z 15. marca 2021
         o pozícii, ktorá sa má v mene Európskej unie zaujať v písomnom postupe účastníkov Sektorového dohovoru o vývozných úveroch na civilné lietadlá obsiahnutého v prílohe III k Dohode o štátom podporovaných vývozných úveroch, pokiaľ ide o spoločné stanovisko o dočasnom odložení splácania istiny
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,
         so zreteľom na návrh Európskej komisie,
         keďže:
         
                     (1)
                  
                  
                     Usmernenia obsiahnuté v Dohode o štátom podporovaných vývozných úverochvrátane Sektorového dohovoru o vývozných úveroch na civilné lietadlá (ďalej len „sektorový dohovor o lietadlách“) obsiahnutého v jej prílohe III, sa uplatňje v Únii na základe nariadenia Európskeho parlamentu a Rady (EÚ) č. 1233/2011 (1).
                  
               
                     (2)
                  
                  
                     Na základe článku 28 sektorového dohovoru o lietadlách sa návrhy na spoločné stanoviská sa majú adresovať Sekretariátu Organizácie pre hospodársku spoluprácu a rozvoj.
                  
               
                     (3)
                  
                  
                     Pandémia COVID-19 a z toho vyplývajúci hospodársky pokles majú závažný vplyv na odvetvie civilného letectva, ktorého činnosť ohrozujú krátkodobé problémy s likviditou, ktorým čelia leteckí prevádzkovatelia a kupujúci nových lietadiel a motorov. Vzhľadom na súčasný a stále sa vyvíjajúci hospodársky pokles a s cieľom znížiť závažnosť jeho dopadu, Únia by mala navrhnúť spoločné stanovisko o dočasnom odložení splácania istiny pre kupujúcich nových lietadiel a motorov (ďalej len „návrh na spoločné stanovisko“).
                  
               
                     (4)
                  
                  
                     V súlade s časťou 4 oddielom 3 sektorového dohovoru o lietadlách majú účastníci sektorového dohovoru o lietadlách písomným postupom rozhodnúť o návrhu na spoločné stanovisko.
                  
               
                     (5)
                  
                  
                     Navrhované spoločné stanovisko by umožnil kupujúcim nových lietadiel podľa vymedzenia v článku 8 písm. a) bode 1 sektorového dohovoru o lietadlách a kupujícim náhradných motorov a náhradných dielov podľa vymedzenia v jeho článku 20 písm. a), b) a c) odložiť splácanie istiny úveru o 12 mesiacov po dodaní zakúpeného tovaru alebo, ak sa splnia určite podmienky, o 18 mesiacov po dodaní zakúpeného tovaru.
                  
               
                     (6)
                  
                  
                     Je vhodné stanoviť pozíciu, ktorá sa má zaujať v mene Únie v písomnom postupe účastníkov sektorového dohovoru o lietadlách, pokiaľ ide o navrhované spoločné stanovisko, keďže po jeho schválení bude toto navrhované spoločné stanovisko záväzné pre Únie a dokáže rozhodným spôsobom ovplyvniť obsah práva Únie, a to najmä nariadenia (EÚ) č. 1233/2011,
                  
               PRIJALA TOTO ROZHODNUTIE:
         
            Článok 1
            Pozícia, ktorá sa má v mene Únie zaujať v písomnom postupe účastníkov Sektorového dohovoru o vývozných úveroch na civilné lietadlá obsiahnutého v prílohe III k Dohode o štátom podporovaných vývozných úveroch, pokiaľ ide o spoločné stanovisko o dočasnom odložení splácania istiny, je založená na návrhu spoločného stanoviska (*1).
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 15. marca 2021
            
               
                  Za Radu
               
               
                  predsedníčka
               
               A. P. ZACARIAS
            
         
         
            (1)  Nariadenie Európskeho parlamentu a Rady (EÚ) č. 1233/2011 zo 16. novembra 2011 o uplatňovaní určitých usmernení v oblasti štátom podporovaných vývozných úverov a o zrušení rozhodnutí Rady 2001/76/ES a 2001/77/ES (Ú. v. EÚ L 326, 8.12.2011, s. 45).
         
            (*1)  Pozrite dokument ST 5390/21 na http://register.consilium.europa.eu.